CELEX: 62007CO0175
Language: lt
Date: 2008-10-06
Title: 2008 m. spalio 6 d. Teisingumo Teismo (šeštoji kolegija) nutartis.#SA des sucreries de Fontaine-le-Dun-Bolbec-Auffay (SAFBA) ir kiti prieš Directeur général des douanes et droits indirects ir Receveur principal des douanes et droits indirects de Gennevilliers.#Prašymas priimti prejudicinį sprendimą: Tribunal de grande instance de Nanterre - Prancūzija.#Procedūros reglamento 104 straipsnio 3 dalis - Cukrus - Gamybos mokesčiai - Kvotų sistemos taikymo tvarka - Atsižvelgimas į perdirbtuose produktuose esantį cukraus kiekį - Eksportuotino pertekliaus nustatymas - Vidutinių nuostolių nustatymas.#Sujungtos bylos C-175/07 iki C-184/07.

2008 m. spalio 6 d. Teisingumo Teismo (šeštoji kolegija) nutartis SAFBA ir kt. prieš Directeur général des douanes et droits indirects ir Receveur principal des douanes et droits indirects
               de Gennevilliers
      (Sujungtos bylos C‑175/07–C-184/07)
      „Procedūros reglamento 104 straipsnio 3 dalis – Cukrus – Gamybos mokesčiai – Kvotų sistemos taikymo tvarka – Atsižvelgimas į perdirbtuose produktuose esantį cukraus kiekį – Eksportuotino pertekliaus nustatymas – Vidutinių nuostolių nustatymas“
      Žemės ūkis – Bendras rinkų organizavimas – Cukrus – Gamybos mokestis (Tarybos reglamento Nr. 1260/2001 15 straipsnio 1 dalies b, c ir d punktai; Komisijos reglamento Nr. 314/2002,
         iš dalies pakeisto Komisijos reglamentu Nr. 38/2004, 6 straipsnio 4 ir 5 dalys bei Komisijos reglamentas Nr. 1686/2005) (žr.
         20–24, 26–29 punktus; rezoliucinės dalies 1–2 punktus)
      
      Dalykas 
      
         Prašymas priimti prejudicinį sprendimą – 
               Tribunal de grande instance de Nanterre
               – 
               2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje
                  taisykles (OL L 50, p. 40; 2004 m. specialusis leidimas lietuvių k., 3 sk., 35 t., p. 190), galiojimas 2001 m. birželio 19 d.
                  Tarybos reglamento (EB) Nr. 1260/2001 dėl bendro cukraus sektoriaus rinkų organizavimo (OL L 178, p. 1; 2004 m. specialusis
                  leidimas lietuvių k., 3 sk., 33 t., p. 17) 15 straipsnio bei proporcingumo ir nediskriminavimo principų atžvilgiu – 2005 m.
                  spalio 14 d. Komisijos reglamento (EB) Nr. 1686/2005, nustatančio 2004–2005 prekybos metams produkcijos mokesčių sumas ir
                  papildomo mokesčio koeficientą cukraus sektoriuje (OL L 271, p. 12), galiojimas Reglamento (EB) Nr. 1260/2001 ir Reglamento
                  (EB) Nr. 314/2002 atžvilgiu – Gamybos mokestis, įtraukiantis cukraus kiekį, esantį perdirbtuose produktuose, eksportuotose
                  negavus eksporto grąžinamosios išmokos.
               
             Rezoliucinė dalis
      1.      2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje
         taisykles, iš dalies pakeisto 2004 m. sausio 9 d. Komisijos reglamentu (EB) Nr. 38/2004, 6 straipsnio 4 dalies, kiek joje
         nenumatyta, kad, apskaičiuojant gamybos mokestį, į eksportuotiną perviršį nereikia įtraukti cukraus kiekio, esančio perdirbtuose
         produktuose, eksportuotuose negavus eksporto grąžinamosios išmokos, analizė parodė, kad nėra nieko, kas galėtų turėti įtakos
         jos galiojimui.
      
      2.      2005 m. spalio 14 d. Komisijos reglamentas (EB) Nr. 1686/2005, nustatantis 2004–2005 prekybos metams produkcijos mokesčių
         sumas ir papildomo mokesčio koeficientą cukraus sektoriuje, yra negaliojantis.